Manowar

Manowar on Ameerika "heavy" ja "power metal"'i ansambel, mis on asutatud 1980. aastal New Yorgi osariigis Auburnis.
Albumid ja kontserdid.
1980–2002.
Joey DeMaio töötas pürotehnikuna Black Sabbathi juures, kus kohtus kitarrist Ross "The Boss" Friedmaniga, kes mängis Shakin Streetis. Hiljem kohtusid nad laulja Eric Adamsi ja trummar Donnie Hamzikiga ning asutasid Manowari, millest sai ebatavalist eepilist muusikat viljelev bänd. Nimi on lühendatud versioon fraasist "Man of War", DeMaio valis selle lihtsalt "Warriori" sünonüümiks.
1982. aastal salvestas Manowar debüütalbumi "Battle Hymns", mis sisaldas muu hulgas lugusid "Dark Avenger", "Metal Daze" ja "Manowar". Ansambli teine album "Into Glory Ride" ilmus järgmisel aastal ja sellel astus üles ka uus trummar Scott Columbus. Kolmas album, mis salvestati ja pandi kokku kõigest kuue päevaga, sai nimeks "Hail to England". Järgnesid albumid "Sign of the Hammer", "Fighting the World", "The Triumph of Steel", kontsertplaadid "Hell on Wheels", "Hell on Stage" ja "Warriors of the World" ning singel "Dawn of Battle".
1988. aastal välja tulnud "Kings of Metal" on bändi tuntuim album. Kontsertidel esitatakse regulaarselt laule nagu "Heart of Steel," "Kings of Metal" ning "Hail ja Kill". "Kings of Metal" on Manowari enimmüüdud album kogu maailmas. 1996. aastal andsid nad välja "Louder Than Helli", oma esimese uue stuudioalbumi nelja aasta jooksul. Vaatamata heale müügile kritiseeriti albumit selle lihtsa stiili pärast.
2002–2013.
2002. aastal, kuus aastat pärast viimast stuudioalbumit, andis Manowar välja albumi "Warriors of the World" . "Maailma sõdalased" esitasid muusikat mõnevõrra uuenenud stiilis, kuid säilitasid tavapärase energia ja jõu. Kuulsaimad lood albumilt on "Warriors of the World United", "House of Death" ja "Call to Arms". Lisaks töötlus Giacomo Puccini aariast "Nessun Dorma" (ooperist "Turandot"), mis tehti Itaalia fännide auks ja esitati esimest korda Itaalias Milanos toimunud kontserdil.
Seejärel alustas Manowar pikka maailmaturneed nimega "Warriors of the World United Tour", mis ei võimaldanud neil stuudiosalvestusi teha. Stuudioalbumite puudumise kompenseerimiseks andis bänd välja mitu DVD-d: 2002. aastal video "Fire and Blood", 2003. aasta Hell on Earth Part III ja 2005. aasta Hell on Earth Part IV osa (lood "King of Kings" ja "The Ascension"). Plaadimärgi Magic Circle Music (bändi ametlik märgis) all anti välja EP "The Sons of Odin". Manowar andis 2007. aastal välja albumi "Gods of War" (Magic Circle Music). Seejärel töötasid nad uue EP kallal "Thunder in Sky," mis ilmus 2009. aastal.
2010. aastal ütles Scott Columbus et pole bändiga koostööd teinud alates 2008. aasta aprillist ja on bändist lahkunud. 4. aprillil 2011 suri Kolumbus 54-aastaselt. Scott Kolumbuse tütar Teresa avalikult, et tema isa surma põhjus on enesetapp ning kutsus üles rohkem teadvustama vaimuhaigusi ja depressiooni.
Manowari järgmine stuudioalbum "The Lord of Steel" ilmus 16. juunil 2012. Band loobub eelmisel albumil "Gods of War" kasutatyud sümfoonilistest elementidest ning pöördus tagasi sirgjoonelisema, raskema "heavy metali" juurde.
2014–2025.
2014. aastal ilmus "Kings of Metal MMXIV" ning band alustas maailmaturneed albumi toetuseks. 2016. aasta alguses mindi Euroopasse turneega "Gods and Kings World Tour 2016," mis sisaldas ka nende esmakordseid esinemisi Slovakkias, Lätis ja Valgevenes. 25. mail 2016 teatas ansambel, et nad alustavad oma järgmist maailmaturneed, mis kandis nime "The Final Battle".
Kitarrist Karl Logan vahistati 9. augustil 2018 Põhja-Carolinas Charlotte'is väidetavalt lapsporno omamise eest ning talle esitati süüdistus kuue alaealise ärakasutamises. Manowar tegi kohe pärast seda avalduse, et Logan ei esine enam nendega ning et nende tulevast albumit ja tuuri see ei mõjuta.
Märtsis 2019 teatas ansambel, et laseb välja EP triloogia, mis põhineb tuuril "Final Battle World Tour". Esimene EP, "The Final Battle I", ilmus 29. märtsil. Vaatamata tuuri nimele lükkas Joey DeMaio tagasi kõik väited Manowari pensionile jäämise kohta. Ta ütles, et fännid nõuavad ansambli tegevuse jätkamist. 2019. aasta juunis tühistati bändi esinemine Hellfestis teadmata põhjustel. Fännid väljendasid oma pettumust tühistamise suhtes. Joey DeMaio ütles hiljem, et bänd esitas hagi Hellfesti esinemise korraldajate vastu.
2020. aasta mais teatas Manowar, et nad alustavad 2021. aasta aprillis Euroopas ringreisi, et tähistada oma tegevuse 40. aastapäeva. Siiski ei korraldanud bänd tuuri ei 2020. ja 2021. aastal.
15. oktoobril 2023 teatas bänd, et järgmisel aastal esitavad nad uuesti oma albumi "Sign of Hammer", mis ilmub nime "Sign of the Hammer 2024" all, kinnitades samas, et nende uus kauaoodatud veel kinnitamata stuudioalbum ilmub 2025. aastal. Jaanuaris 2025 alustas bänd oma uut tuuri "The Blood of Our Enemies Tour 2025".
Muusikarekordid.
1984. aastal jõudis Manowar Guinnessi rekordite raamatusse kui maailma kõige valjemat muusikat (126 dB) esitav bänd. 1992. aastal tuuri "The Triumph of Steel" ajal ületas ansambel oma senise tulemuse. Bänd väitis, et 1994. aastal Hannoveri kontserdil oli heli tugevus koguni 129,5 dB. Rekordite raamatusse seda aga ei kantud, sest selleks ajaks oli valjema muusika kategooria arvestus lõpetatud, et vältida publiku võimalikke kuulmiskahjustusi. Manowari kontsert 2008. aastal Bulgaarias (Kolina Rock Fest) kestis viis tundi ja 1 minuti, millega nad said enda nimele ka pikima heavy metal kontserdi rekordi.